rejauldu/bengali-wikipedia huggingface dataset:
বাঙ্কনের () ভারতের ন্যাশনাল ক্যাপিটাল টেরিটোরি অফ দিল্লী রাজ্যের উত্তর পশ্চিম জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে বাঙ্কনের শহরের জনসংখ্যা হল ২১,০৮৫ জন। এর মধ্যে পুরুষ ৫৫%, এবং নারী ৪৫%।  এখানে সাক্ষরতার হার ৬৪%, । পুরুষদের মধ্যে সাক্ষরতার হার ৭১%, এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে বাঙ্কনের এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:দিল্লির পাড়া
থাম্ব|বৈদ্যুতিক ড্রিল বৈদ্যুতিক ড্রিল, একটি ড্রিল যা বৈদ্যুতিক মোটর দ্বারা চালিত হয়। বৈদ্যুতিক ড্রিল আবিষ্কারের কৃতিত্ব অস্ট্রেলিয়ার মেলবোর্নের আর্থার জেমস আরনোট এবং উইলিয়াম ব্লাঞ্চ ব্রেনকে দেওয়া হয়েছিল, যারা ১৮৮৯ সালে বৈদ্যুতিক ড্রিল মেশিনের পেটেন্ট করেছিলেন। "Specifications for registration of patent by William Blanch Brain and Arthur James Arnot titled - Improvements in electrical rock drills coal diggers and earth cutters" National Archives of Australia.1889 Retrieved 1 April 2006 ১৮৯৫ সালে, প্রথম বহনযোগ্য হাতেধরা ড্রিল মেশিন জার্মানির স্টুটগার্টের উইলহেম এবং কার্ল ফেইন ভ্রাতৃদ্বয় তৈরি করেছিলেন। ১৯১৭ সালে প্রথম ট্রিগার-স্যুইচ, পিস্তল-গ্রিপসহ বহনযোগ্য ড্রিল মেশিনে পেটেন্ট করিয়েছিল ব্ল্যাক অ্যান্ড ডেকার কোম্পানি। US patent 1,245,860, S.D. Black & A.G. Decker, "Electrically driven tool", issued 1917-11-06   তথ্যসূত্র   বিষয়শ্রেণী:অস্ট্রেলীয় উদ্ভাবন বিষয়শ্রেণী:সরঞ্জাম
মিয়ানমার জাতীয় ফুটবল দল () হচ্ছে আন্তর্জাতিক ফুটবলে মিয়ানমারের প্রতিনিধিত্বকারী পুরুষদের জাতীয় দল, যার সকল কার্যক্রম মিয়ানমারের ফুটবলের সর্বোচ্চ নিয়ন্ত্রক সংস্থা মিয়ানমার ফুটবল ফেডারেশন দ্বারা নিয়ন্ত্রিত হয়। এই দলটি ১৯৫২ সাল হতে ফুটবলের সর্বোচ্চ সংস্থা ফিফার এবং ১৯৫৪ সাল হতে তাদের আঞ্চলিক সংস্থা এশিয়ান ফুটবল কনফেডারেশনের সদস্য হিসেবে রয়েছে। ১৯৫০ সালের ১৭ই ফেব্রুয়ারি তারিখে, মিয়ানমার প্রথমবারের মতো আন্তর্জাতিক খেলায় অংশগ্রহণ করেছে; হংকংয়ে অনুষ্ঠিত উক্ত ম্যাচে মিয়ানমার হংকংয়ের কাছে ৫–২ গোলের ব্যবধানে পরাজিত হয়েছে।  ৫০,০০০ ধারণক্ষমতাবিশিষ্ট থুয়ুন্না স্টেডিয়ামে এশীয় সিংহ নামে পরিচিত এই দলটি তাদের সকল হোম ম্যাচ আয়োজন করে থাকে। এই দলের প্রধান কার্যালয় মিয়ানমারের ইয়াঙ্গুনে অবস্থিত। বর্তমানে এই দলের ম্যানেজারের দায়িত্ব পালন করছেন অঁতোয়ান হে এবং অধিনায়কের দায়িত্ব পালন করছেন সুখোথাইয়ের রক্ষণভাগের খেলোয়াড় জাও মিন তুন।  মিয়ানমার এপর্যন্ত একবারও ফিফা বিশ্বকাপে অংশগ্রহণ করতে পারেনি। অন্যদিকে, এএফসি এশিয়ান কাপে মিয়ানমার এপর্যন্ত মাত্র ১ বার অংশগ্রহণ করেছে, উক্ত প্রতিযোগিতায় তাদের সাফল্য হচ্ছে ১৯৬৮ এএফসি এশিয়ান কাপের রানার-আপ হওয়া। এছাড়াও, এএফসি চ্যালেঞ্জ কাপে মিয়ানমারের সেরা সাফল্য হচ্ছে চতুর্থ স্থান অর্জন করা।  জাও মিন তুন, ডেভিড তান, ইয়ান অং কোয়াও, মিও লাইং উইন এবং কিয়াও কো কোর মতো খেলোয়াড়গণ মিয়ানমারের জার্সি গায়ে মাঠ কাঁপিয়েছেন।  র‌্যাঙ্কিং ফিফা বিশ্ব র‌্যাঙ্কিংয়ে, ১৯৯৬ সালের এপ্রিল মাসে প্রকাশিত র‌্যাঙ্কিংয়ে মিয়ানমার তাদের ইতিহাসে সর্বোচ্চ অবস্থান (৯৭তম) অর্জন করে এবং ২০১২ সালের আগস্ট মাসে প্রকাশিত র‌্যাঙ্কিংয়ে তারা ১৮২তম স্থান অধিকার করে, যা তাদের ইতিহাসে সর্বনিম্ন। অন্যদিকে, বিশ্ব ফুটবল এলো রেটিংয়ে মিয়ানমারের সর্বোচ্চ অবস্থান হচ্ছে ৩২তম (যা তারা ১৯৭৩ সালে অর্জন করেছিল) এবং সর্বনিম্ন অবস্থান হচ্ছে ১৯১। নিম্নে বর্তমানে ফিফা বিশ্ব র‌্যাঙ্কিং এবং বিশ্ব ফুটবল এলো রেটিংয়ে অবস্থান উল্লেখ করা হলো:  ফিফা বিশ্ব র‌্যাঙ্কিং  বিশ্ব ফুটবল এলো রেটিং  প্রতিযোগিতামূলক তথ্য ফিফা বিশ্বকাপ  ফিফা বিশ্বকাপ   বাছাইপর্ব সাল  পর্ব  অবস্থান  ম্যাচ  জয়    হার      ম্যাচ  জয়    হার      ১৯৩০  অংশগ্রহণ করেনি  অংশগ্রহণ করেনি  ১৯৩৪  ১৯৩৮  ১৯৫০  প্রত্যাহার  প্রত্যাহার  ১৯৫৪  অংশগ্রহণ করেনি  অংশগ্রহণ করেনি  ১৯৫৮  ১৯৬২  ১৯৬৬  ১৯৭০  ১৯৭৪  ১৯৭৮  ১৯৮২  ১৯৮৬  ১৯৯০  ১৯৯৪  প্রত্যাহার  প্রত্যাহার  ১৯৯৮  অংশগ্রহণ করেনি  অংশগ্রহণ করেনি   ২০০২  প্রত্যাহার  প্রত্যাহার  ২০০৬  অযোগ্য ঘোষিত  অযোগ্য ঘোষিত  ২০১০  উত্তীর্ণ হয়নি  ২  ০  ০  ২  ০  ১১  ২০১৪  ৪  ১  ০  ৩  ২  ৬  ২০১৮  ৮  ২  ২  ৪  ৯  ২১  ২০২২  অনির্ধারিত  অনির্ধারিত মোট   ০/২১   ১৪  ৩  ২  ৯  ১১  ৩৮  তথ্যসূত্র  বহিঃসংযোগ     ফিফা-এ মিয়ানমার জাতীয় ফুটবল দল    এএফসি-এ মিয়ানমার জাতীয় ফুটবল দল   বিষয়শ্রেণী:মিয়ানমার জাতীয় ফুটবল দল বিষয়শ্রেণী:এশিয়ার জাতীয় ফুটবল দল
সেরাসকার অথবা সেরাসকিয়ার হলো এমন একটি পদমর্যাদা, যা পূর্বে উসমানীয় সাম্রাজ্যের সেনাবাহিনী পরিচালনাকারী উজীরদের ক্ষেত্রে ব‍্যবহৃত হতো।১৮২৬ খ্রিস্টাব্দে জেনিসারি বাহিনীর বিলুপ্তির পর, সুলতান দ্বিতীয় মাহমুদ কর্তৃক  জেনিসারি বাহিনীর আগা পদটি সেরাসকার পদমর্যাদায় রূপান্তরিত হয়। পরবর্তীতে এটি আলাদা বিভাগ হিসেবে প্রতিষ্ঠিত হয়, যেটি উসমানীয় সেনাবাহিনীর প্রধানের ক্ষেত্রে ব‍্যবহৃত হতো।এই পদমর্যাদাধারী ব‍্যক্তি একইসঙ্গে ছিলেন উসমানীয় সাম্রাজ্যের যুদ্ধমন্ত্রী এবং কমান্ডার ইন চিফ। ইস্তাম্বুলের শান্তি রক্ষার জন্য তিনি পূর্বের জেনিসারি আগার বাড়তি দায়িত্বগুলোও পালন করতেন। প্রকৃতপক্ষে, সাম্রাজ্যজুড়ে আইনশৃঙ্খলা ব‍্যবস্থার উন্নতি হয় এবং সাম্রাজ্যের ক্রমবর্ধমান কেন্দ্রীয়করণের সাথে সাথে এই ব্যবস্থা সুফল বয়ে আনতে থাকে। ১৮৪৫ সালে পুলিশ বিভাগ থেকে আলাদা হওয়ার পূর্ব পর্যন্ত আইনশৃঙ্খলা রক্ষা করা একজন সেরাসকারের অন‍্যতম গুরুত্বপূর্ণ দায়িত্ব ছিল‌।  সেরাসকারের পদমর্যাদা এবং তার বিভাগ এস্কি সারায়ের (Eski saray) অন্তর্ভুক্ত ছিল; কিন্তু ১৮৬৫ সালে এটি আলাদা ভবনে স্থানান্তরিত হয়। ১৮৭৯ সালে সেরাসকারের কার্যালয়কে “যুদ্ধ মন্ত্রণালয়” নামে নামকরণ করা হয়। ১৮৯০ সাল পর্যন্ত এই নামটিই বহাল থাকে। এরপর ১৯০৮ সালে আবারও একে “যুদ্ধ মন্ত্রণালয়” নামে নামকরণ করা হয়।   কিছু উল্লেখযোগ্য সেরাসকার    কোচাহুসরেভ মেহমেদ পাশা   মেহমেদ নামিক পাশা  পারগালি ইব্রাহিম পাশা  দামাত রুস্তম পাশা  মেহমেদ রিজা পাশা(পায়িতাথ আব্দুল হামিদ সিরিজের সেরাসকার রেজা পাশা)   তথ্যসূত্র  =  বিষয়শ্রেণী:উসমানীয় সাম্রাজ্যের সরকার বিষয়শ্রেণী:উসমানীয় সাম্রাজ্যের সামরিক পদমর্যাদা
অশ্বিনী আইয়ার তিওয়ারি (জন্ম: ১৫ অক্টোবর ১৯৭৯) একজন ভারতীয় চলচ্চিত্র পরিচালক ও চিত্রনাট্যকার। বেশ কয়েক বছর বিজ্ঞাপনচিত্র নির্মাণের পর ২০১৬ সালের হাস্যরসাত্মক নাট্যধর্মী নিল বট্টে সন্নাটা দিয়ে চলচ্চিত্র পরিচালক হিসেবে তার অভিষেক ঘটে। চলচ্চিত্রটি বিপুল প্রশংসিত হয় এবং তিওয়ারি আম্মা কানাক্কু নামে এটি তামিল পুনর্নির্মাণ করেন। এরপর তিনি ২০১৭ সালের প্রণয়ধর্মী হাস্যরসাত্মক বরেলি কি বর্ফী চলচ্চিত্র পরিচালনা করে শ্রেষ্ঠ পরিচালক বিভাগে ফিল্মফেয়ার পুরস্কার অর্জন করেন।   চলচ্চিত্রের তালিকা  +চাবি  এখনও মুক্তি পায়নি  বছর চলচ্চিত্র পরিচালক প্রযোজক লেখক টীকা ২০১৩ হোয়াট্‌স ফর ব্রেকফাস্ট?     ২০১৬ নিল বট্টে সন্নাটা        নিল বট্টে সন্নাটা-এর তামিল পুনর্নির্মাণ ২০১৭ বরেলি কি বর্ফী     ২০২০ পাঙ্গা     ঘর কী মুরগি     ২০২১ আনকহি কহানিয়া    ব্রেক পয়েন্ট    ২০২২ফাড়ু    ২০২৩তরলাবাওয়ালবাস করো আন্টি   পুরস্কার ও মনোনয়ন   প্রদানের তারিখ পুরস্কার বিভাগ চলচ্চিত্র ফলাফল  ১৪ জানুয়ারি ২০১৭ ফিল্মফেয়ার পুরস্কার শ্রেষ্ঠ নবাগত পরিচালক নিল বট্টে সন্নাটা   ২ ডিসেম্বর ২০১৭ স্ক্রিন পুরস্কার শ্রেষ্ঠ পরিচালক বরেলি কি বর্ফী   শ্রেষ্ঠ সংলাপ   ৩০ ডিসেম্বর ২০১৭ জি সিনে পুরস্কার শ্রেষ্ঠ পরিচালক   ২০ জানুয়ারি ২০১৮ ফিল্মফেয়ার পুরস্কার শ্রেষ্ঠ পরিচালক   ২২ জুন ২০১৮ আন্তর্জাতিক ভারতীয় চলচ্চিত্র অ্যাকাডেমি পুরস্কার  শ্রেষ্ঠ পরিচালক     তথ্যসূত্র    বহিঃসংযোগ        বিষয়শ্রেণী:১৯৭৯-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় চলচ্চিত্র পরিচালক বিষয়শ্রেণী:২১শ শতাব্দীর ভারতীয় চিত্রনাট্যকার বিষয়শ্রেণী:তামিল ভাষার চলচ্চিত্র পরিচালক বিষয়শ্রেণী:ভারতীয় চলচ্চিত্র প্রযোজক বিষয়শ্রেণী:ভারতীয় নারী চিত্রনাট্যকার বিষয়শ্রেণী:মহারাষ্ট্রের লেখিকা বিষয়শ্রেণী:মুম্বইয়ের চলচ্চিত্র পরিচালক বিষয়শ্রেণী:মুম্বইয়ের চলচ্চিত্র প্রযোজক বিষয়শ্রেণী:মুম্বইয়ের চিত্রনাট্যকার বিষয়শ্রেণী:হিন্দি চিত্রনাট্যকার বিষয়শ্রেণী:হিন্দি ভাষার চলচ্চিত্র পরিচালক বিষয়শ্রেণী:শ্রেষ্ঠ পরিচালক বিভাগে ফিল্মফেয়ার পুরস্কার বিজয়ী বিষয়শ্রেণী:শ্রেষ্ঠ পরিচালক বিভাগে জি সিনে পুরস্কার বিজয়ী
এক্সস্প্ল্যাশ () হল উবুন্টু কমিউনিটি পরিচালিত একটি সফটওয়্যার প্রকল্প। লিনাক্স অপারেটিং সিস্টেম ভিত্তিক কম্পিউটার বুট করার সময় তালিকা হিসাবে যে বুট অপশনগুলি দেখানো হয় সেটি এটি সফটওয়্যারটি এক্স উইন্ডো সিস্টেম এর মাধ্যমে পরিবর্তন করে একটি গ্রাফিকাল স্প্ল্যাশ স্ক্রীন প্রদর্শন করে।  ইউস্প্ল্যাশ এর পরিবর্তে এক্সস্প্ল্যাশ ব্যবহার শুরু হয়েছে উবুন্টু ৯.১০ (কারমিক কোয়ালা)থেকে। উবুন্টু ১০.১০ (লুসিড লিংকস) সংস্করণ থেকে ১০ সেকেন্ডের কম সময়ে বুট করার পরিকল্পনা থেকেই মূলত এটি নির্বাচন করা হয়েছে। এক্স সার্ভার সম্পর্কিত প্রোসেস সমূহ আগে চালু করার মাধ্যমে এটি দ্রুততম সম‌য়ে অপারেটিং সিস্টেম বুট করতে পারে। পূর্ণাঙ্গ বুট এস সময় একটি মাত্র এক্স সার্ভার ব্যবহার করা হয়।   তথ্যসূত্র    বহিঃসংযোগ   https://launchpad.net/xsplash  বিষয়শ্রেণী:মুক্ত সফটওয়্যার
জন বুনিয়ান কিওয়ার্থ (৯ মে ১৮৫৯ – ২৪ এপ্রিল ১৯৫৪) ছিলেন একজন ব্রিটিশ তীরন্দাজ, যিনি লন্ডনে ১৯০৮ গ্রীষ্মকালীন অলিম্পিকে প্রতিদ্বন্দ্বিতা করেছিলেন। তিনি লিঙ্কন, লিংকনশায়ারে জন্মগ্রহণ করেন। কিওয়ার্থ ১৯০৮ সালে ডাবল ইয়র্ক রাউন্ড ইভেন্টে প্রবেশ করে, ৬২২ পয়েন্ট নিয়ে নবম স্থান অধিকার করেন। তিনি কন্টিনেন্টাল স্টাইলের ইভেন্টেও প্রতিদ্বন্দ্বিতা করে, ১৯০ পয়েন্টে দ্বাদশ স্থানে ছিলেন।    তথ্যসূত্র    বহিঃসংযোগ   profile      বিষয়শ্রেণী:১৮৫৯-এ জন্ম বিষয়শ্রেণী:১৯৫৪-এ মৃত্যু বিষয়শ্রেণী:২০শ শতাব্দীর ব্রিটিশ ব্যক্তি বিষয়শ্রেণী:১৯০৮ গ্রীষ্মকালীন অলিম্পিকের তীরন্দাজ বিষয়শ্রেণী:গ্রেট ব্রিটেনের অলিম্পিক তীরন্দাজ বিষয়শ্রেণী:ব্রিটিশ পুরুষ তীরন্দাজ
আমিরাত মঙ্গল অভিযান সংযুক্ত আরব আমিরাতের মহাকাশ সংস্থা সংযুক্ত আরব আমিরাত মহাকাশ সংস্থার মঙ্গল গ্রহে মহাকাশ অনুসন্ধান অভিযানের অন্তর্গত। হোপ অরবিটার ২০২০ সালের ১৯ জুলাই উৎক্ষেপিত হয় এবং ২০২১ সালের ৯ ফেব্রুয়ারি মঙ্গলবার মঙ্গলের কক্ষপথে পৌঁছায়।  অভিযানের নকশা, উন্নয়ন ও পরিচালনা করে মোহাম্মদ বিন রশিদ স্পেস সেন্টার (এমবিআরএসসি)। অ্যারিজোনা স্টেট ইউনিভার্সিটি (এএসইউ) ও ক্যালিফোর্নিয়া বিশ্ববিদ্যালয় বার্কলেয়ের সহায়তায় এমবিআরএসসি এবং কলোরাডো বোল্ডার বিশ্ববিদ্যালয়ের গবেষণাগার জন্য বায়ুমণ্ডল ও স্পেস ফিজিক্স (এলএএসপি) দ্বারা এই মহাকাশযানটি তৈরি করা হয়। এটি কলোরাডো বিশ্ববিদ্যালয়ে সংযোজন করে তৈরি করা হয়। অভিযানটিতে ভারতীয় মহাকাশ গবেষণা সংস্থা (ইসরো) দ্বারাও সহায়তা করা হয়।  স্পেস প্রোবটি প্রতিদিন ও ঋতু-অনুযায়ী আবহাওয়াচক্র, নিম্ন বায়ুমণ্ডলের আবহাওয়ার ঘটনা যেমন ধূলিঝড় ও গ্রহের বিভিন্ন অঞ্চলে আবহাওয়া কীভাবে পরিবর্তিত হয় তা অধ্যয়ন করবে। এটি মঙ্গলগ্রহের বায়ুমণ্ডলীয় হাইড্রোজেন ও অক্সিজেন হ্রাস এবং গ্রহের ক্রমবর্ধমান জলবায়ু পরিবর্তনের পিছনে অন্যান্য সম্ভাব্য কারণ সম্পর্কে আমাদের তথ্য প্রদান করবে। অভিযানটি আমিরাত প্রকৌশলীদের একটি দল বিদেশী গবেষণা প্রতিষ্ঠানের সহযোগিতায় পরিচালনা করছে এবং এটি সংযুক্ত আরব আমিরাতের জ্ঞান-ভিত্তিক অর্থনীতির দিকে একটি অবদানমূলক অগ্রগতি।   তথ্যসূত্র   বিষয়শ্রেণী:মঙ্গল গ্রহে অভিযান
ভাসিল্কিভ  মাইওলিকা মোরগ (  ) (বাংলায় অর্থ: ভাসিল্কিভ শহরের সজ্জার জন্য বাবহৃত মাটির তৈরী মোরগ আকৃতির পাত্র)  ভ্যাসিলকিভের মায়োলিকা কারখানা দ্বারা তৈরী একটি প্রতিলিপিকৃত আলংকারিক টুকরো বিশেষ , যা ভ্যালেরি প্রোটোরিভ এবং নাদিয়া প্রোটোরিভা দ্বারা তৈরি ৷ ইউক্রেনে রুশ আক্রমণের সময় (২০২২ ) বোরোডিয়াঙ্কার শহরের একটি বাড়ির ছবি ভাইরাল হওয়ার পরে এটি স্থিতিস্থাপকতার প্রতীক হয়ে ওঠে: ফ্ল্যাটটি প্রায় সম্পূর্ণরূপে ধ্বংস হয়ে যাবার সত্ত্বেও, বাড়িটির একটি রান্নাঘরের ক্যাবিনেট বেঁচে গিয়েছিল। ঘনিষ্ঠভাবে পরিদর্শন করার পরে, এটির উপরে একটি আলংকারিক মায়োলিকা মোরগ লক্ষ্য করা গেছে।    ইতিহাস  ভাসিল্কিভ মাইওলিকা মোরগের উৎপত্তি ১৮ শতকে, যখন ভাসিল্কিভ শহরটি ইউক্রেনের মৃৎশিল্প উৎপাদনের কেন্দ্র ছিল। ভাসিল্কিভ-এ মাইওলিকা মৃৎপাত্র তৈরির ঐতিহ্যটি ইতালি থেকে দক্ষ কারিগরদের দ্বারা এই অঞ্চলে আনা হয়েছিল এবং এটি স্থানীয় কারিগরদের দ্বারা আরও বিকশিত হয়েছিল, বর্তমানে এটি ইউক্রেনীয় লোকশিল্প এবং সংস্কৃতির প্রতীক হয়ে উঠেছে। Kozak, Svitlana, Ukrainian Folk Art: Vasylkiv Maiolica Rooster, Journal of International Women's Studies, vol. 13, no. 2, 2012, pp. 157-168. Oksana Kharchenko, Traditional Ukrainian Ceramics  মোরগটি ১৯৬০ থেকে ১৯৮০ এর দশকের শেষের দিকে ভাসিলকিভের মাইওলিকা কারখানায় তৈরী হয়েছিল।  বোরোডিয়াঙ্কা শহরের একটি ধ্বংসপ্রাপ্ত বাড়ির একটি মোরগের সাথে বেঁচে থাকা ক্যাবিনেটের ছবি সারা বিশ্বে বিখ্যাত হওয়ার পরে, ইউক্রেনীয় মিডিয়া এবং সোসাল নেটওয়ার্কে লোকের শিল্পের এই কাজে আগ্রহী হয়ে ওঠে।   রান্নাঘরের কক্ষের সাথে যুক্ত মোরগটিকে, মর্যাদার বিপ্লবের জাতীয় জাদুঘরের প্রদর্শনীতে নিয়ে যাওয়া হয়।     লেখক  থাম্ব| একটি ধ্বংসপ্রাপ্ত বাড়িতে একটি বেঁচে থাকা ক্যাবিনেটে সিরামিক মোরগ, বোরোদিয়াঙ্কা, এপ্রিল 2022 কাজটি প্রাথমিকভাবে ভুলক্রমে প্রোকোপ বিদাসিউকের জন্য দায়ী করা হয়েছিল।   ভাসিল্কিভ মাইওলিকা কারখানার প্রধান শিল্পী সের্হি ডেনিসেনকো বিশ্বাস করেন যে মোরগটি ভ্যালেরি প্রোটোরিভ এবং তার স্ত্রী নাদিয়ার দ্বারা সৃষ্টিত ।     প্রতীক  বাম|থাম্ব| বোরোডিয়াঙ্কা মোরগের সাথে পাইসাঙ্কা একটি মোরগ সহ রান্নাঘরের কক্ষ, যা বোমা হামলা থেকে বেঁচে গিয়েছিল এবং দেয়ালে রয়ে গিয়েছিল, দৃঢ়তা এবং অধ্যবসায়ের প্রতীক হয়ে উঠেছে। একটি মিমি উপস্থিত হয়েছিল: "এই রান্নাঘরের ক্যাবিনেটের মতো শক্তিশালী হও"।  এটি অদম্য ইউক্রেনীয় চেতনার প্রতীক হিসাবেও উল্লেখ করা হয়েছে।   মোরগটি "অলেক্সান্ডার গ্রেখভ", "দিমা কোভালেঙ্কো", "ইনজির দ্য ক্যাট"  চিত্রগুলিতে উপস্থিত হয়। স্থানীয় অনলাইন বাজারগুলোতে এটি সক্রিয়ভাবে খোঁজা হচ্ছে।  মোরগটি পিসঙ্কী (ইস্টার এগ্স) এর জনপ্রিয় থিমগুলির মধ্যে একটি হয়ে উঠেছে - উদাহরণস্বরূপ, লিথুয়ানিয়ান ডিজাইনার লাইমেস কুডিকিস এটিকে একটিতে রেখেছেন।  ৯ এপ্রিল, ২০২২ -এ ব্রিটেনের প্রধানমন্ত্রী বরিস জনসনের কিয়েভ সফরের সময়, তিনি এবং ইউক্রেনের রাষ্ট্রপতি ভলোদিমির জেলেনস্কি উভয়কেই বিভিন্ন সেরামিক মোরগ উপহার দেওয়া হয়েছিল।       তথ্যসূত্র   বিষয়শ্রেণী:২০২২ জনপ্রিয় সংস্কৃতিতে ইউক্রেনে রাশিয়ার আক্রমণ
থাম্ব|নাসার কৃত্রিম উপগ্রহ থেকে তোলা ভারতীয় উপমহাদেশের ছবি  গাজওয়াতুল হিন্দ () হচ্ছে ইসলামের সর্বশেষ নবি মুহাম্মাদের একটি ভবিষ্যদ্বাণী, যেখানে উল্লেখ আছে, ভারতীয় উপমহাদেশে মুসলিম ও অমুসলিমদের মধ্যে একটি যুদ্ধ সংঘটিত হবে, যাতে মুসলমানদের বিজয় ঘটবে।  ধর্মীয় পান্ডুলিপিতে উল্লেখ  বেশ কিছু হাদিসে মুহাম্মাদ গাজওয়াতুল হিন্দের ভবিষ্যদ্বাণী করেছেন।  সাহাবি সাওবান কর্তৃক বর্ণিত, মুহাম্মাদ  ভারতের (তৎকালীন সময়ে "ভারত" বলতে পুরো অখণ্ড ভারত বা ভারতীয় উপমহাদেশকে বোঝানো হতো) কথা উল্লেখ করেছেন এবং বলেছেন,  এ বিষয়ে সাহাবি আবু হুরাইরা থেকে বর্ণিত কয়েকটি হাদিস রয়েছে। সেগুলো নিম্নে পর্যায়ক্রমে উল্লেখ করা হলো :   ১ম হাদিস   শায়খ আহমাদ মুহাম্মাদ শাকির তাঁর তাহকিককৃত ‘মুসনাদে আহমাদ’ এর টীকায় বলেন, হাদীসটির সনদ সহীহ।মুসনাদে আহমাদ (তাহক্বীক্ব) : ৬/৫৩২ তিনি বলেন,  তিনি আরও বলেন,  অপর একটি সনদে এই হাদিসকে হাসান হিসেবে পাওয়া যায়।মুসনাদে আহমাদ,  কিন্তু শুয়াইব আল আরনাউত হাদিসটিকে যইফ বলেছেন।তাখরীজুল মুসনাদ , হাদিস: ৮৮২৩   ২য় হাদিস   হাদিসটি যইফ, কারণ এতে عَنْ শব্দ দ্বারা বর্ণনা করা হয়েছে।   কাব আহবার  থেকে বর্ণিত, মুহাম্মাদ বলেন,   সনদটির বর্ণনাকারীগণ ছিকাহ বা নির্ভরযোগ্য। তবে সনদে বাহ্যত ইনকিতা বা রাবির বিচ্ছিন্নতা রয়েছে।  বিশেষজ্ঞদের অভিমত  কিছু ধর্মবিদ ও ইতিহাসবিদ বিশ্বাস করেন যে এই ভবিষ্যদ্বাণী ইতিমধ্যেই সম্পন্ন হয়েছে যখন মুসলমানরা দ্বিতীয় উমাইয়া খলিফা, মুয়াবিয়া ইবনে আবু সুফিয়ান এর শাসনামলে মাহমুদ গজনভি ভারত আক্রমণ করেছিল।আহলেহাদীছ আন্দোলন | পৃ. ২০৬-২০৮  অপরপক্ষ বিশ্বাস করে যে, এটা ঘটবে ইমাম মাহদীর সময়কালে কারণ এই হাদিসে ঈসা ইবনে মরিয়ম এর সাথে থাকার উল্লেখ আছে।কিতাবুল ফিতান, হাদীস নং: ১২৩৬কিতাবুল ফিতান, হাদীস নং: ১২৩৯ আরতাত এর বর্ণনাটি নুআইম বিন হাম্মাদ তাঁর ‘আলফিতান’ গ্রন্থে উল্লেখ করেন। তিনি বলেন,  সালেহ আল মুনাজ্জিদ বলেন,  কিছু পাকিস্তানি বুদ্ধিজীবীগণ পাকিস্তানকে উক্ত যুদ্ধের পটভুমিতে বিবেচনা করেন, যেহেতু পাকিস্তান এর খোরাসানও হিন্দুস্তান বা হিন্দে অবস্থিত। কারণ কিছু দুর্বল হাদিসে খোরাসানের ধর্মযোদ্ধাদের ঈসা ইবনে মরিয়মের সাথে যুক্ত হবার কথা উল্লেখ আছে।   তথ্যসূত্র   বিষয়শ্রেণী:ভারতীয় উপমহাদেশে মুসলিম শাসন
গুরু গোবিন্দ সিং স্টেডিয়াম হল ভারতের পাঞ্জাব রাজ্যের জলন্ধরে একটি বহুমুখী স্টেডিয়াম। এটি বর্তমানে ফুটবল ম্যাচের জন্য ব্যবহৃত হয়েছিল। এই স্টেডিয়ামে ২২,০০০জন লোকের ধারণক্ষমতা রয়েছে।   ইতিহাস  স্টেডিয়ামটি বেশিরভাগ সময় জলন্ধর শহরের স্থানীয় বাসিন্দারা ফিট থাকার উদ্দেশ্যে ব্যবহার করেন। স্টেডিয়ামে বেশিরভাগ সময়েই মানুষকে জগিং, ফুটবল খেলা, ভারোত্তোলন ইত্যাদি খেলতে দেখা যায়। এটি সকাল ৫:০০ টায় খোলে এবং রাত ১০:০০ টায় বন্ধ হয়। কাবাডি, লাইভ মিউজিক শো, অ্যাওয়ার্ড সেরিমনি ইত্যাদির মতো অনুষ্ঠানও এই স্টেডিয়ামে আয়োজন করা হয়।  স্টেডিয়ামটি ফ্লাডলাইট দিয়ে স্থাপন করা হয়েছিল যাতে লোকেরা রাতেও স্টেডিয়ামের সুযোগ-সুবিধা উপভোগ করতে পারে। স্টেডিয়ামটিতে আগত লোকদের জন্য প্রতিটি পাশে একটি গড় আকারের পার্কিং লট রয়েছে।   সুযোগ-সুবিধা   সম্পূর্ণরূপে সজ্জিত ফ্লাডলাইট   ড্রেসিং রুম, রেফারিদের চেঞ্জিং রুম, প্রশাসনিক কক্ষ  ভিআইপি/অতিথি লাউঞ্জ  মুদ্রণ, রেডিও, লাইভ টিভি সম্প্রচার ইত্যাদির সুবিধা সহ মিডিয়া রুম,  কনফারেন্স ও মিটিং রুম  মেডিকেল রুম  দর্শক সুবিধা   যানবাহন পার্কিংয়ের জন্য পর্যাপ্ত অঞ্চল/স্থান  গ্যালারি thumb|গুরু গোবিন্দ সিং স্টেডিয়াম, জলন্ধর, প্যাভিলিয়ন-১  thumb|গুরু গোবিন্দ সিং স্টেডিয়াম, জলন্ধর। প্যাভিলিয়ন ১ থেকে ২ নং প্যাভিলিয়নের দৃশ্য thumb|গুরু গোবিন্দ সিং স্টেডিয়াম, জলন্ধর, ভিআইপি প্যাভিলিয়ন-১ তথ্যসূত্র  বিষয়শ্রেণী:ভারতের পাঞ্জাবের ফুটবল মাঠ বিষয়শ্রেণী:ভারতের পাঞ্জাবের ক্রীড়া মাঠ বিষয়শ্রেণী:জেসিটি ফুটবল ক্লাব বিষয়শ্রেণী:ভারতের কাবাডি ভেন্যু বিষয়শ্রেণী:জলন্ধরের খেলাধুলা বিষয়শ্রেণী:গুরু গোবিন্দ সিংহের স্মৃতিসৌধ বিষয়শ্রেণী:জলন্ধরে ক্রীড়া মাঠ বিষয়শ্রেণী:১৯৭১-এ পাঞ্জাব, ভারতে প্রতিষ্ঠিত বিষয়শ্রেণী:১৯৭১-এ প্রতিষ্ঠিত ক্রীড়া মাঠ বিষয়শ্রেণী:ভারতের ২০শ শতাব্দীর স্থাপত্য
... ... ...  আপনার দেহে যতগুলো আপনার দেহ কোষ আছে, তার প্রায় ১০ গুন ব্যাক্টেরিয়া আপনার দেহে আছে... ... ... ... আরও জানুন    ... ... ... ... দিন দিন ব্যাক্টেরিয়ার অ্যান্টিবায়োটিক রোধী বৈশিষ্ঠ্য বেড়েই চলছে... ... ...    ... ... ... জীবজগৎকে এখন তার জাতিজনি বৈশিষ্টের ভিত্তিতে শ্রেনীবিন্যাস করা হয়... ... ...
thumb|250px|মানচিত্রে ডেনমার্ক প্রণালির অবস্থান ডেনমার্ক প্রণালি (ডেনীয় ভাষায়: Danmarksstrædet, আইসল্যান্ডীয় ভাষায়: Grænlandssund) উত্তর-পশ্চিমে গ্রিনল্যান্ড এবং দক্ষিণ-পূর্বে আইসল্যান্ডের মধ্যে অবস্থিত একটি জলপ্রণালি। এর কিয়দংশ সুমেরুবৃত্তের উত্তরে অবস্থিত। এটি উত্তর মহাসাগরকে উত্তর আটলান্টিক মহাসাগরের সাথে সংযুক্ত করেছে। এর সবচেয়ে সরু অংশটি ২৯০ কিলোমিটার প্রশস্ত। প্রণালিটি উত্তরে গ্রিনল্যান্ড সাগর থেকে শুরু হয়ে দক্ষিণে ৩০০ কিলোমিটার পর্যন্ত প্রসারিত হয়ে উত্তর আটলান্টিক সাগরের উন্মুক্ত পানিতে গিয়ে মিশেছে। প্রণালিটির পশ্চিম ধার ঘেঁষে শীতল পূর্ব গ্রিনল্যান্ড সমুদ্রস্রোত দক্ষিণ দিক বরাবর প্রবাহিত হয় এবং উত্তর মহাসাগর ও গ্রিনল্যান্ডের বরফটুপি থেকে হিমবাহ বয়ে নিয়ে আসে। অন্যদিকে আইসল্যান্ডের উপকূল ঘেঁষে অপেক্ষাকৃত উষ্ণ ইর্মিঙ্গার সমুদ্রস্রোতের একটি শাখা উত্তর দিকে প্রবাহিত হয়।   দ্বিতীয় বিশ্বযুদ্ধে ভূমিকা  দ্বিতীয় বিশ্বযুদ্ধের সময় ১৯৪১ সালের ২৪শে মে ডেনমার্ক প্রণালির যুদ্ধ সংঘটিত হয়। এখানে জার্মান যুদ্ধজাহাজ বিসমার্ক ব্রিটিশ যুদ্ধ-ক্রুজার এইচএমএস হুড-কে ডুবিয়ে দেয়। ক্রুজারটি বিস্ফোরিত হয়ে বহু প্রাণহানি ঘটে এবং নিকটবর্তী ব্রিটিশ যুদ্ধজাহাজ প্রিন্স অফ ওয়েলস-এর ব্যাপক ক্ষতিসাধন করে। বিসমার্ক যুদ্ধজাহাজ সফলভাবে ডেনমার্ক প্রণালির মধ্য দিয়ে আটলান্টিক মহাসাগরে প্রবেশ করতে সক্ষম হয়, কিন্তু যুদ্ধের ফলে ক্ষতিগ্রস্ত হওয়ায় ব্রিটিশ নৌবহরের আর কোন ক্ষতি করতে পারেনি, যা সেটির মূল উদ্দেশ্য ছিল।  বিশ্বের বৃহত্তম জলপ্রপাত ডেনমার্ক প্রণালির আইসল্যান্ড ও গ্রিনল্যান্ডের মধ্যে পানির নিচে বিশ্বের বৃহত্তম জলপ্রপাতের সন্ধান পাওয়া গেছে। এই জলপ্রপাতের চূড়া থেকে সমুদ্রের তলদেশের গভীরতা প্রায় সাড়ে ১১ হাজার ফুট, যা ভেনেজুয়েলায় অবস্থিত বিশ্বের সবচেয়ে উঁচু জলপ্রপাত অ্যাঞ্জেলের উচ্চতার (৩২১২ ফুট) চেয়েও বেশি। পানির নিচে থাকা এই জলপ্রপাত প্রায় ১৭ হাজার ৫০০ থেকে ১১ হাজার ৫০০ বছর আগে তৈরি হয়েছিল বলে ধারণা করা হচ্ছে। এই জলপ্রপাতে প্রতি সেকেন্ডে ১ দশমিক ৬ ফুট বেগে পানি প্রবাহিত হচ্ছে, যেখানে নায়াগ্রা জলপ্রপাতে প্রতি সেকেন্ডে ১০০ ফুট পানির গতি দেখা যায়।পানির নিচে ডেনমার্কে বিশ্বের বৃহত্তম জলপ্রপাতের খোঁজ, প্রথম আলো, ২৮ ডিসেম্বর ২০২৪   তথ্যসূত্র   বিষয়শ্রেণী:আইসল্যান্ডের ভূমিরূপ বিষয়শ্রেণী:গ্রিনল্যান্ডের ভূমিরূপ বিষয়শ্রেণী:ইউরোপীয় সাগর বিষয়শ্রেণী:উত্তর আমেরিকার সাগর বিষয়শ্রেণী:আন্তর্জাতিক প্রণালি বিষয়শ্রেণী:উত্তর আমেরিকার ভূগোল বিষয়শ্রেণী:উত্তর মহাসাগরের প্রণালি
... ২০১৩ বাংলাদেশ প্রিমিয়ার লিগে নতুন দল হিসেবে রংপুর রাইডার্স যোগ হয়?  ... ঢাকা গ্ল্যাডিয়েটরসের অফিসিয়াল থিম সং ফিল লাইক অ্যা গ্ল্যাডিয়েটর ডিজে একেএস দ্বারা কম্পোজ করা এবং এটি পারভেজ দ্বারা গাওয়া?  ... শাহরিয়ার নাফীস প্রথম বাংলাদেশী ক্রিকেটার হিসেবে বিপিএলে সেঞ্চুরি করেন?  ... ক্রিস গেইল হচ্ছেন একমাত্র ক্রিকেটার যিনি বিপিএলের দুইটি আসরেই সেঞ্চুরি করেন?  ... বিপিএলের প্রথম আসরে প্রথম ক্রিকেটার হিসেবে মোহাম্মদ সামি হ্যাট-ট্রিক করেন?
১৯১৭ খ্রিষ্টাব্দে প্রতিষ্ঠিত অসম সাহিত্য সভা নামক সংগঠনের সভাপতিদের তালিকা নিম্নে প্রদত্ত হলঃ   খ্রিষ্টাব্দ সভাপতি১৯১৭ খ্রিষ্টাব্দের পর অসম সাহিত্য সভার সভাপতিদের তালিকা  অসম সাহিত্য সভার ওয়েবসাইট থেকে সংগৃহীত: ১৮ নভেম্বর, ২০১২ অধিবেশন ছবি ১৯১৭  পদ্মনাথ গোহাঞিবরুয়া শিবসাগর  ১৯১৮  চন্দ্ৰধর বরুয়া গোয়ালপারা     ১৯১৯  কালিরাম মেধি  বরপেটা  ১৯২০ হেমচন্দ্ৰ গোস্বামী তেজপুর ১৯২৩ অমৃতভূষণ দেব অধিকারী  যোরহাট ১৯২৪ কনকলাল বরুয়া  ডিব্ৰুগড়  ১৯২৪ লক্ষ্মীনাথ বেজবরুয়া গুয়াহাটী ১৯২৫ রজনীকান্ত বরদলৈ নগাঁও  ১৯২৬ বেণুধর রাজখোয়া ধুবুরী  ১৯২৭ তরুণরাম ফুকন গোয়ালপারা ১৯২৯ কমলাকান্ত ভট্টাচাৰ্য্য যোরহাট  ১৯৩০ মফিজুদ্দিন আহমেদ হাজারিকা গোলাঘাট  ১৯৩১ নগেন্দ্ৰ নারায়ণ চৌধুরী শিবসাগর    ১৯৩৩ জ্ঞানদাভিরাম বরুয়া উত্তর লখিমপুর       ১৯৩৪ আনন্দ চন্দ্ৰ আগরয়ালা মঙ্গলদৈ       ১৯৩৬  রঘুনাথ চৌধুরী তেজপুর     ১৯৩৭ কৃষ্ণকান্ত সন্দিকৈ গুয়াহাটী       ১৯৪০ ময়িদুল ইসলাম বরা যোরহাট      ১৯৪৪ নীলমণি ফুকন শিবসাগর       ১৯৪৭ নীলমণি ফুকন ডিব্ৰুগড়       ১৯৫০ অম্বিকাগিরি রায়চৌধুরী মাৰ্ঘেরিটা  ১৯৫৩  সূৰ্য্যকুমার ভূঞা শিলং             ১৯৫৪ নলিনীবালা দেবী যোরহাট ১৯৫৫ যতীন্দ্ৰনাথ দুবরা গুয়াহাটী  ১৯৫৬ বেণুধর শৰ্মা ধুবুরী    ১৯৫৮ পদ্মধর চলিহা তিনিচুকীয়া     ১৯৫৯ অতুল চন্দ্ৰ হাজরিকা নগাঁও    ১৯৬০ ত্ৰৈলোক্যনাথ গোস্বামী মিৰ্জা, পলাশবারী   ১৯৬১ ত্ৰৈলোক্যনাথ গোস্বামী গোয়ালপারা     ১৯৬৩ রত্নকান্ত বরকাকতী নাজিরা  ১৯৬৪ মিত্ৰদেব মহন্ত ডিগবৈ   ১৯৬৫ ডিম্বেশ্বর নেওগ নলবারী১৯৬৬ বিনন্দ চন্দ্ৰ বরুয়া উত্তর লক্ষিমপুর ১৯৬৭ নকুলচন্দ্ৰ ভূঞা ডিব্ৰুগড়  ১৯৬৮ জ্ঞাননাথ বরা তেজপুর     ১৯৬৯ আনন্দ চন্দ্ৰ বরুয়া বরপেটা  ১৯৭০ উপেন্দ্ৰচন্দ্ৰ লেখারু ধিং   ১৯৭১ তীৰ্থনাথ শৰ্মা মাকুম  ১৯৭২ হেম বরুয়া ধুবুরী  ১৯৭৩ গিরিধর শৰ্মা রঙিয়া        ১৯৭৪ মহেশ্বর নেওগ মঙ্গলদৈ      ১৯৭৫ সত্যেন্দ্ৰনাথ শৰ্মা তিতাবর   ১৯৭৬ যজ্ঞেশ্বর শৰ্মা টিহু    ১৯৭৭ সৈয়দ আব্দুল মালিক অভয়াপুরী       ১৯৭৮ প্ৰসন্নলাল চৌধুরী গোলাঘাট  ১৯৭৯ অতুল চন্দ্ৰ বরুয়া শুয়ালকুছি  ১৯৮০ যতীন্দ্ৰনাথ গোস্বামী রহা   ১৯৮১ সীতানাথ ব্ৰহ্মচৌধুরী তিনচুকীয়া   ১৯৮২ সীতানাথ ব্ৰহ্মচৌধুরী ডিফু ১৯৮৩ বীরেন্দ্ৰ কুমার ভট্টাচাৰ্য বঙাইগাঁও ১৯৮৫ যোগেশ দাস বিহপুরীয়া  ১৯৮৬  বীরেন বরকটকী কামপুর  ১৯৮৭ মহেন্দ্ৰ বরা পাঠশালা  ১৯৮৮ কীৰ্তিনাথ হাজারিকা হাইলাকান্দি ১৯৮৯ মহিম বরা ডুমডুমা       ১৯৯০ নবকান্ত বরুয়া বিশ্বনাথ চারিআলি  ১৯৯১ নিৰ্মলপ্ৰভা বরদলৈ দুধনৈ  ১৯৯২ লক্ষ্যধর চৌধুরী গোরেশ্বর ১৯৯৩ ভূপেন হাজারিকা শিবসাগর ১৯৯৪ লীলা গগৈ মরিগাঁও  ১৯৯৫ হিতেশ ডেকা সৰ্থেবারী    ১৯৯৬ লক্ষ্মীনন্দন বরা বোকাখাত ১৯৯৭ নগেন শইকীয়া বিলাসীপারা  ১৯৯৮ নগেন শইকীয়া হাওরাঘাট  ১৯৯৯ চন্দ্ৰপ্ৰসাদ শইওকীয়া হাজো      ২০০০ চন্দ্ৰপ্ৰসাদ শইওকীয়া যোরহাট      ২০০১ হোমেন বরগোহাঞি ডিব্ৰুগড়   ২০০২ হোমেন বরগোহাঞি কলগাছিয়া   ২০০৩ বীরেন্দ্ৰনাথ দত্ত উত্তর লখিমপুর         ২০০৪ বীরেন্দ্ৰনাথ দত্ত হোজাই        ২০০৫ কনকসেন ডেকা ছিপাঝার ২০০৬ কনকসেন ডেকা বেলশর ২০০৭ কনকসেন ডেকা চাপর  ২০০৯ রংবং তেরাং ধেমাজি  ২০১০ রংবং তেরা দেরগাঁও  ২০১৩ ইমরান শাহ বরপেটা রোড   তথ্যসূত্র   বিষয়শ্রেণী:অসম সাহিত্য সভা বিষয়শ্রেণী:অসম সাহিত্য সভার সভাপতি
কাজী জালাল উদ্দিন আহমদ (জন্ম: ১ জানুয়ারি, ১৯৩০- মৃত্যু: ২৩ নভেম্বর ২০০৫) একজন প্রখ্যাত বাংলাদেশী সমাজসেবক, শিক্ষাবিদ ও কলামিষ্ট ছিলেন। তিনি ১৯৮৯ সালে প্রতিরক্ষা সচিব হয়ে অবসর গ্রহণ করেন।   প্রাথমিক জীবন  বাংলাদেশের উত্তর পশ্চিমাঞ্চলের সীমান্তবর্তী গ্রাম ভোলাহাটে ১ জানুয়ারি ১৯৩০ সালে এক সম্ভ্রান্ত পরিবারে জন্মগ্রহণ করেন। পিতার নাম ড.কাজী অাজাহারউদ্দীন এবং মাতার নাম কানিজ জোহুরা।ভোলাহটের ইতিহাস ও ঐতিহ্য,পৃষ্ঠা-২৩৩, মোহাম্মদ সালাউদ্দিন   শিক্ষাজীবন  তিনি মালদহ জেলা স্কুল হতে ১৯৪৬ সালে মেট্রিক ও ঢাকা বিশ্ববিদ্যালয় হতে ১৯৫১ সালে রসায়নে মাষ্টার্স ডিগ্রী অর্জন করেন।ঢাকা বিশ্ববিদ্যালয় রসায়ন অনুষদ   পেশাগত জীবন  তিনি পি.এস.সি. সম্পন্ন করে পাকিস্তান সরকারের সিভিল সার্ভিস ক্যাডারে ম্যাজিস্ট্রেট হিসাবে যোগদান করেন। ১৯৬০ সালে পাবনা জেলা প্রশাসক হন। পরবর্তীকালে তিনি যোগাযোগ সচিব, শিক্ষা সচিবসহ গণপ্রজাতন্ত্রী বাংলাদেশ সরকারের সর্বোচ্চ চাকুরীরর পদ অলংকার করেন। তিনি দেশী ও অার্ন্তজাতিক পর্যায়ে বেশ কিছু সংগঠনেরর সাথে জড়িত ছিলেন। ১৯৮৯ সালে প্রতিরক্ষা সচিব পদ থেকে অবসর গ্রহণ করেন।   অবদান  শিক্ষা বিস্তারে অবদান রাখেন। অাধুনিক শিক্ষা বিস্তারে রহনপুর ইউসুফ অালী কলেজ এ "কাজী জালাল উদ্দিন অাহমদ বিজ্ঞান ভবন" নির্মাণ করেন। পরিত্যক্ত "গিলাবাড়ি জামে মসজিদ"যা স্থাপিত ১২৩৬গৌড়ের ইতিহাস-রজনীকান্ত চক্রবর্তী পুনরায় নির্মাণ করেন এবং বর্তমানে পরিচলানার সকল অর্থায়ন তাঁর সেবা ফান্ড করে থাকে। তাঁর লিখা ADMINISTRATIVE LEADERSHIP ১৯৯২ সালে প্রকাশিত হয়।   মৃত্যুবরণ  তিনি ২০০৫ সালের ২৩ নভেম্বর বার্ধক্যজনিত কারণে শেষনিঃশ্বাস ত্যাগ করেন।   তথ্যসূত্র   বিষয়শ্রেণী:চাঁপাইনবাবগঞ্জ জেলার ব্যক্তি বিষয়শ্রেণী:বাংলাদেশের সাবেক সচিব
আনিয়ান সিং একজন ভারতীয় চলচ্চিত্র অভিনেত্রী। তিনি ২০১৭ সালের হিন্দি চলচ্চিত্র কায়দি ব্যান্ড-এর মাধ্যমে অভিনয়ে আত্মপ্রকাশ করেছিলেন।   চলচ্চিত্রের তালিকা   চলচ্চিত্র  + টীকা  এমন একটি চলচ্চিত্র নির্দেশ করে যা এখনও মুক্তি পায়নি  বছর শিরোনাম ভূমিকা টীকা  ২০১৭ কায়দি ব্যান্ড বিন্দিয়া চাড্ডা ২০১৯ নিনু ভিদানি নিদানু নেনে মাধবী/দিয়া তেলুগু চলচ্চিত্র  ২০২১ ভেলে রিয়া  ২০২৩ খো গয়ে হাম কাহাঁ লক্ষ্মী "লালা" লালবাণী ২০২১ স্ত্রী ২ চিট্টি   টেলিভিশন ধারাবাহিক    বছর শিরোনাম ভূমিকা টীকা  ২০২০ নেভার কিস ইয়োর বেস্ট ফ্রেন্ড (মৌসুম ১) তানি ব্রার  ২০২২ কৌন বনেগী শিখরবতী রাজকুমারী উমা ২০২২ নেভার কিস ইয়োর বেস্ট ফ্রেন্ড (মৌসুম ২) তানি ব্রার ২০২৩ জি কারদা প্রীত চুহারমালানি   তথ্যসূত্র    বহিঃসংযোগ          বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:হিন্দি টেলিভিশন অভিনেত্রী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:দিল্লির অভিনেত্রী বিষয়শ্রেণী:ভারতীয় ওয়েব ধারাবাহিক অভিনেত্রী